google/wiki40b huggingface dataset:
Terry Westley

Biografi

Terry Westley var juniorspiller i Ipswich Town, men han spilte aldri noen obligatoriske kamper på seniornivå for klubben. I 1980 ble han manager for Diss Town før han i 1984 begynte å jobbe med unge spillere. Han jobbet med unge spillere i Ipswich Town, Luton Town og Charlton Athletic, og mens han var i Luton ble han også tilbudt jobben som manager. Dette skjedde sommeren 1995, men engasjementet varte bare fram til desember 1995 da svake resultater førte til at han fikk sparken.
Westley var senere assisterende manager i Rushden & Diamonds før han i mai 2002 ble ansatt som sjef for fotballakademiet til Derby County. Da Phil Brown i januar 2006 fikk sparken som manager i Derby rykket Terry Westley opp som midlertidig manager. Selv om Derby beholdt plassen i Football League Championship valgte styret til Derby County å satse på en annen manager, og kort tid etter at Billy Davies fikk jobben som ny manger forlot Westley Derby County.
Den 5. juli 2006 ble Westley ansatt som ny sjef for fotballakademiet til Birmingham City.
Sjøkabel for kommunikasjon

En sjøkabel er en kabel som er forlagt i sjøen. De første sjøkabler ble lagt for telegrafforbindelser. Senere er det lagt sjøkabler for kommunikasjon og for elektrisk energioverføring.
Sjøkabelen legges ut av spesialskip som kan ha hele kabellengden kveilet opp ombord slik at en ikke får skjøter i sjøen. Kablene graves gjerne ned minst en meter i sjøbunnen for at den skal ligge stille og være beskyttet ved ankring.
En utlagt sjøkabel er lite tilgjengelig og reparasjonstiden er lang, gjerne flere måneder opp til ett år. Kablene må derfor utformes slik at de tåler de mekaniske og korrosjonsmessige forholdene på sjøbunnen over lang tid uten vedlikehold. Likestrømskabler må også angis på sjøkart da de med sitt sterke magnetfelt kan forstyrre magetiske skipskompass.
Mens kommunikajonskabler kan strekke seg over store avstander som kryssing av Atlanterhavet, er en vekselstrømskabel begrenset til ca. 70 km. Avstanden kan økes noe ut over dette, men det vil da trenges omfattende kompensasjonsutstyr i endene og eventuelt underveis. Dersom energien overføres som likestrøm kan distansen økes, men omformerutstyret i begge ender er kostbart.

Telegrafkabel

Allerede i 1811 sendte tyskeren Samuel Thomas Soemmering elektriske signaler gjennom en leder som var forlagt i Isar ved München.
Disse tidlige forsøkene strandet for en stor del grunnet mangel på en egnet elektrisk isolering av lederen. Helt siden av den elektrischen Telegraphen hadde en lett etter egnede mtoder for å lage en sjøkabel og en rekke metoder var forsøkt. Det var først da Werner von Siemens fant opp en gutaperka-presse i 1847 at en fant metoder for en god isolering av undervannskabler.
I 1850 ble den første sjøkable lagt ut mellom Dover og Calais, men allerede under overføring av det første telegrammet oppsto det et kabelbrudd. Et år etter ble det lagt en armert sjøkable lagt mellom Storbritannia og Frankrike. Denne hadde en holdbarhet som førte til at det ble lagt flere sjøkabler, men ikke alltid med særlig levetid. 
Forsøk, som for eksempel ved legging av en kabel i Middelhavet mellom Algerie og Sardinia feilet ved at en ikke hadde egnet utrustning på utleggingsskipet. Ett eksempel var mangel på en egnet kabelbrems ved utlegging på større dyp slik at en kunne kontrollere kabelens utrulling fra kabeltrommelene ombord. En slik ble først tilgjengelig da Werner Siemens oppfant en brems med dynamometer.

Optisk kommunikasjonskabel

Ved inngangen til 1980-årene var utviklngen av optiske kommunikasjonskabler kommet dithen at det engelske teletilsynet i 1980 la den første fiberoptiske forbindelsen i Loch Fyne i Skottland. I 1984 kom den første forbindelsen fra Storbritannia til Isle of Wight, i 1986 gjennom Ärmelkanalen. I 1988 kom TAT-8 som den første transatlantiske optiske forbindelsen i drift og fra midten av 1990-årene har Internets kapasitetsbehov for datatrafikk økt slik at kobberkabler i praksis er helt utdatert.
Bangaloides

Utseende

En middelsstor, gråbrunlig trebukk. Antennene er noe lengre enn kroppen. Pronotum har en butt tann midt på hver side. Dekkvingene har noen lyse tegninger og tillegg en oval, svart flekk omtrent midt på hver dekkvinge.

Levevis

Som de fleste andre trebukker borer larvene i ved.

Utbredelse

Arten er kjent fra Kamerun og Gabon.
Vaggeryd

Vaggeryd er et tettsted i Jönköpings län i Sverige. Det er Vaggeryd kommunes administrasjonssenter, sammen med Skillingaryd. I 2010 hadde Vaggeryd 4 920 innbyggere.
Ornithoptera victoriae

Utseende

En enorm sommerfugl med et vingespenn på 15-18 centimeter, hunnen er størst. Hannen er mindre, med smale vinger. Forvingen har svart grunnfarge, men er skinnende grønn ved roten og i en flekk i vingespissen. Hunnen er sjokoladebrun med hvite flekker.

Levevis

Parringen skjer ved sammenkobling mellom de to kjønnene. Eggene legges direkte på næringsplanten. Larven lever som plantespiser og er radikalt forskjellige fra de voksne, både i levevis og i kroppsbygning.
Ornithoptera victoriae tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Mellom larvestadiet og det voksne stadiet er et puppestadium,  en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse.  En omorganisering skjer og dyret bygges opp igjen.  Puppeperioden varierer etter temperaturen.
Corbyn Smith

Bakgrunn

Smiths funksjonshemming skyldes skader på nervene i magen og ryggraden etter at han som barn fikk krefttypen nevroblastom. Han begynte med kjelkehockey i Hensal i Ontario 2003.

Idrettskarriere

Han deltok på Canadas utviklingslandslag i flere turneringer i 2015 og 2016. Han deltok i World Sledge Hockey Challenge-turneringen i desember 2016, der Canada kom på andreplass. 
I VM i kjelkehockey 2017 vant Canada mesterskapet, etter at de slo USA 4-1 i finalen. I World Sledge Hockey Challenge 2017 kom Canada på andreplass, og de vant Turin Para Ice Hockey International Tournament 2017. 
I 2018 representerte han Canada under Paralympiske vinterleker 2018 i Pyeongchang. Canada tapte der finalen 1-2 mot USA.
Matkroken

Matkroken er en norsk dagligvarekjede som er en del av Coop Norge, tidligere en del av ICA Norge. Navnet har sin bakgrunn i en kjede som ble startet av Stein Erik Hagens far Odd Hagen. ICA gjenopplivet navnet «Matkroken» i 2010 som navn på sine nærbutikker, ved en omprofilering av franchisebutikkene i de tidligere kjedene Livi og Servicemat.
I 2012 ble Matkroken ett av de tre formatene til ICA i Norge, sammen med Rimi og ICA Supermarked. Butikkene ble drevet både som franchise og som filialer eid og drevet direkte av ICA-konsernet.
I oktober 2014 ble ICA Norge kjøpt opp av Coop Norge, og av alle kjedekonsptene i ICA Norge 
(Rimi, ICA Supermarked (ICA), og Matkroken) ble Matkroken det eneste kjedekonseptet fra ICA Norge som fortsatte som vanlig, med unntak av et nytt varesortiment fra Coop Norge og Coop Handel som erstatter tidligere ICA Norges egne varemerker. Matkroken beholder fortsatt gourmetmaten, ferskvaren og gatekjøkkenavdelingen etter oppkjøpet, men utvalget kan bli forskjellig og variere fra det ICA Norge hadde tidligere etter at de har endret varesortimentet til Coops standard. ICA Supermarked (ICA) og Rimikonseptet blir derimot lagt ned, og alle tidligere ICA Supermarked (ICA) og Rimibutikkene blir omprofilert til EXTRA, Coop Prix og Coop Mega.
Jan Erik Langangen

Skandiaraidet - Uni Storebrand vs Skandia 1991/1992

Langangen kom voldsomt i medias søkelys i 1991 og 1992 da han forsøkte å raide svenske Skandia. Den 26. juli valgte Langangen å fratre som konsernsjef – selv om styret ba ham om å fortsette – og 25. august 1992 ble Storebrand satt under offentlig administrasjon. (se UNI Storebrand)
Nim

Nim er et spill for to personer. Teorien om nim er svært viktig i kombinatorisk spillteori, som er en gren av matematikk.
En posisjon i nim består av noen hauger med objekter (for eksempel fyrstikker). Et trekk består av å fjerne en eller flere fyrstikker fra én haug. Man kan gjerne fjerne hele haugen. Den som tar den siste fyrstikken vinner.
En optimal strategi for dette spillet ble funnet av C. L. Bouton ved Harvard University i USA i 1902. Gitt en posisjon, skriver man antall fyrstikker i hver haug i det binære tallsystemet, og legger sammen alle tallene, uten å ta med tall i mente. Hvis resultatet blir null, kan man ikke vinne. Hvis resultatet er forskjellig fra null, kan man vinne ved å flytte til en posisjon med verdi null.
Har man for eksempel tre hauger med henholdsvis tre, fire og fem fyrstikker, blir resultatet slik:

3 011
4 100
5 101
_____
  010
Resultatet blir 010, som er lik 2 i titallssystemet. Det finnes derfor et vinnende trekk, som vil være å redusere haugen med tre fyrstikker til én.
Randi Birn

Familie

Randi Marie Ingebrigtsen giftet seg med historikeren Raymond Birn og bosatte seg i Eugene i delstaten Oregon. Ekteparet fikk en sønn og en datter.
ISO 3166-2:SR

ISO 3166-2:SR er Surinams del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For Surinam er det definert koder for ti distrikter.
Hver kode består av to deler, atskilt av en bindestrek. Første del er SR, ISO 3166-1 alfa-2-koden for Surinam. Andre del er to bokstaver.
Dway

Martin Belgen Isaksen

Martin Belgen Isaksen (20), alias Multiguru, har bygget opp en YouTube-kanal med hovedfokus på spill. Han har i det siste tegnet mye på sin egen youtube-kanal, I Dway har han har sin  egen spalte med filmanmeldelser.

Beatriz Neves

Beatriz Cardoso Neves (20) er en portugisisk youtuber som til vanlig jobber til med youtubekanalen BeasVerden, hvor hennes kombinasjon av humor, kreative konsepter og en artig personlighet har gjort henne til en fanfavoritt både på YouTube, Instagram og Snapchat.

Nellie Krokstad

Nellie Renate Krokstad (25) engasjerer en stadig større følgerbase med sitt ærlige og ufiltrerte syn på verden. Hun har gjort alt fra vlogs til challenges, og har slått an som en alternativ kropp og samlivs-spalte blant unge.

Arman Surizehi

Arman Surizehi (25) er influencer og utdannet skuespiller, og bruker humor som virkemiddel for å definere et flerkulturelt Norge. Arman er Dways utegående reporter i alle sendingene.
Dai Sijie

Liv og virke

Ettersom han kom fra en utdannet middelklassefamilie ble han sendt til omskolering ut på landsbygda fra 1971 til 1974, under kulturrevolusjonen. 
Etter hjemkomsten fullførte han sin skolegang og tok videreutdannelse i kunst og kultur. I 1984 dro han til Frankrike. Der fikk han sansen for film og ble filmregissør. Han regisserte filmene Chine, ma douleur, Le mangeur de lune og Tang, le onzième før han tok opp forfatterskap, og skrev og senere filmatiserte sitt kjente verk Balzac og den lille kinesiske syersken (bok 2000, film 2002). Senere skrev han romanene Le Complexe de Di (2003), Par une nuit où la lune ne s'est pas levée (2007) og L'acrobatie aérienne de Confucius (2008).
Gallatin kullkraftverk

Gallatin kullkraftverk er et kullkraftverk i Sumner County, delstaten Tennessee i USA. Anlegget har en installert produksjonskapasitet på 1254 MW, fordelt på 4 omtrent like store blokker / turbiner.
Anlegget ble påbegynt omkring 1956 og stod ferdig i 1959. Brenselkilden er kull. Operatør er selskapet Tennessee Valley Authority. Utslippene av CO2 i 2007 var totalt 6,8170 mill tonn.
FA-cupen 1911/12

FA-cupen 1911/12 var den 41. sesongen av den engelske FA-cupen. Finalen ble spilt mellom Barnsley og West Bromwich Albion. Også denne sesongen ble ble det spilt omkamp for å avgjøre vinneren.
Durian

Durian er en asiatisk frukt fra treet Durio zibethinus.
Den er kjent som «Kongen av frukter» i Sørøst-Asia, og er kjent for sin særegne lukt når den blir moden. Hvordan lukten blir mottatt er forskjellig fra person til person. Noen syntes det lukter godt, mens for andre lukter den så ubehagelig at den derfor er forbudt å spise på mange offentlige steder i Asia.
Den kan bli hele 30 cm lang og 15 cm i diameter. Formen varierer fra avlang til rund. Den er piggete, og  veier normalt mellom 1 og 4 kg. Fargen på umoden frukt er grønn, og gulbrun til brun på modne frukter, mens kjøttet varierer fra svak gul til rød, avhengig av hvilken sort durian det er. Når frukten er modnet smaker fruktkjøttet søtt, og regnes som en delikatesse.
Camptozygum aequale

Utseende

Camptozygum aequale 4-5 millimeter lang. Den er vanligvis svart, men kan være lysere brun. Oversiden har fin lys hårbekledning. Hodet  er gulbrunt med mørke tegninger.  Brystskjoldet (pronotum) og scutellet er glinsende, og spredt, og har tydelig punktstruktur. Halsringen fremst på halsskjoldet er alltid gul.
Dekkvingens membran er rødlig, brun med brune årer. Årene danner to lukkede celler, som hos de fleste bladtegene (Miridae). Antennene er lysere, nesten gule, med noen mørkere parti. Beina er gulbrune med brune flekker ut mot spissen av lårene. Føttene (tibia) har brunrøde ringer.
Det er tre fargevarianter som har fått sine egne navn. Alle fargevarianter kan finnes samtidig på samme sted.
…f. maculicolis Muls et Rey. – brystskjoldet med to røde flekker. (røde calli)
…f. fieberi Sti. – brystskjoldet gulbrunt bak og svartbrunt foran. 
…f. pinastri Fall. – brystskjoldet svart, generelt svartbrun overside på kroppen, men med lysere corium.

Levevis

Camptozygum aequale lever på furu (Pinus sp.). 
Hunnen legger egg om høsten på vertsplanten.  Eggene overvintrer og klekkes neste år, om våren. 
Tegen har ufullstendig forvandling, overgang fra nyklekt larve til det voksne kjønnsmodne insektet går  gradvis gjennom flere hudskift (nymfestadier). Nymfene ligner mer og mer på de voksne (imago) for hvert hudskifte. 
De voksne (imago) finnes i juli til september.
Koalisjonsregjering

Hvordan oppstår situasjonen

Etter valgopptelling; Dersom det viser seg at ikke noe enkelt parti har flertall i Stortinget, blir oppdraget om å danne regjering gitt til det partiet, som har størst sjanse til å vinne støtte for politikken sin i Stortinget. 
Dette partiet danner da regjering alene, eller blir enig med andre partier om å dele statsrådstillingene.

Mindretall og flertallskoalisjonsregjeringer

En koalisjonsregjering kan opptre både i mindretallsregjeringer og flertallsregjeringer. En flertallsregjering sitter trygt fordi den har over halvparten av representantene i Stortinget. Den kan likevel bli felt hvis det utvikler seg stort uenighet innad koalisjonen.

Partigrunnlag

Partisamarbeidet i en koalisjon kaller vi partigrunnlaget. Kjell Magne Bondeviks andre regjerings partigrunnlag var Høyre, KrF og Venstre. Dette var en mindretallsregjering.
Den forrige regjeringen, Jens Stoltenbergs andre regjering, er også en koalisjonsregjering. Dette er derimot en flertallsregjering, partigrunnlaget her er AP, SV og SP.
Regjeringen vi har nå,Erna Solbergs Regjering, er en mindretallsregjering som består av Høyre og Fremskrittspartiet. Denne er en mindretallsregjering, med støtte fra KrF og Venstre på Stortinget.
Small Things in Life/Hairy Fairies

«Small Things in Life/Hairy Fairies» er en musikksingle utgitt av Prudence i 1971. Dette var den første med Johan Tangen og Terje Tysland i bandet.
Denofa

Denofa A/S i Fredrikstad er et norsk industriselskap. Siden 2013 har Denofa vært heleid av Amaggi Luxemburg, en del av det brasilianske selskapet Amaggi.
Denofa (De Nordiske Fabriker) ble etablert 10. mai 1912 og var en produsent av spiseoljer, opprinnelig gjennom herding av hvalolje. Lilleborg og Denofa hadde et tett samarbeid fra 1920-tallet og ble fusjonert til ett selskap i 1959. Denofa-Lilleborg ble fisjonert i 1996, og Denofa ble integrert med Orklas kjemiområde – Borregaard. Nå er Denofa importør og foredler av soya til kraftfôr.
I 1933 ble Denofa-gården i Prinsens gate 2 i Oslo tildelt Houens fonds diplom for god arkitektur. Bygget, som er en sju-etasjers forretningsgård, ble reist i 1932 etter tegninger av arkitekt O. Eindride Slaatto. Det er et av Oslos tidligste eksempler på funksjonalisme, og ble en modell for senere næringsbygg. Samtidig som den har funkisens rene stil, har den også profiler og gesimser som peker tilbake til 1920-tallets nyklassisisme.
Fraser Forster

Landslaget

Han fikk sin landslagsdebut 15. november 2013 i en privatlandskamp mot Chile på Wembley Stadium.
Han ble tatt ut i Englands EM-tropp til EM i Frankrike 2016.
The Lord Will Make A Way Somehow

The Lord Will Make A Way Somehow er en Negro spirituals som har blitt spilt inn av mange forskjellige artister.
Ike & Tina Turner spilte inn sangen og ga den ut på albumet The Gospel According To Ike And Tina i 1974. På albumet ble sangen kalt Our Lord Will Make A Way.
Xibaipo

Xibaipo er en storkommune i fylket Pingshan i byprefekturet Shijiazhuang i provinsen Hebei i Folkerepublikken Kina.

Kulturminner

Setet til Den kinesiske kommunistiske partis sentralkomite i landsbyen Xibaipo i 1949 (Xibaipo Zhong-Gong zhongyang jiuzhi, 西柏坡中共中央旧址) er oppført på Folkerepublikken Kinas liste over kulturminner.
Vombater

Egenskaper og utseende

De har en gråbrun pels over ryggen, hvit på buken, og har korte, kraftige ben. Vombater blir 90–115 cm lange, med hale 2–5 cm. De måler ca. 36 cm i skulderhøyde, og voksne individer veier mellom 22 og 39 kg.

Adferd

Vombatene graver store hulesystemer med gnager-aktige fortenner og kraftige klør. De er først og fremst skumrings- og nattaktive, men kommer ut for å lete etter mat på kjølige eller overskyede dager. Vombater er marklevende.
De er vanskeligere å få øye på enn mange andre dyr, men etterlater seg tydelige spor. Gjerder anses ikke som noen stor utfordring, vombatene graver seg ubesværet under eller gjennom slike hinder. De etterlater seg en særpreget kubisk lort.
Vombater er planteetere, og eter stort sett gress, halvgress, urter, bark og røtter. Vombater forekommer i tempererte skoger, fjelltrakter, tresavanner, gressletter og buskstepper, i Australia og Tasmania.

Vombater og mennesker

Vombater er ikke redde for mennesker, og noen har derfor med et visst hell prøvd å temme dem. De egner seg imidlertid dårlig som husdyr. De er ikke spesielt sosiale fra naturens side. De er sterke og raske, og kan lett velte en voksen mann. De har skarpe tenner, og de kan bli aggressive hvis de blir provosert eller bare er i dårlig humør.
GNU Binutils

GNU Binary Utilities eller GNU binutils, er et sett med programmeringsverktøy for å skape og håndtere binære programmer, objektkoder, biblioteker, profildata og assembler kildekode.
Verktøyene ble opprinnelig skrevet av programmerere ved Cygnus Solutions.
De blir typisk benyttet sammen med kompilatorer som GNU Compiler Collection (gcc), og verktøy som make og GNU Debugger (gdb). Gjennom bruk av Binary File Descriptor library (libbfd), støtter de fleste verktøy de ulike objektfilformater som støttes av libbfd.
H.J. Lu vedlikeholder en versjon av binutils med egenskaper utelukkende for Linux.
Fjærskjær

Fjærskjær er en lav holme i Færder kommune i Vestfold. Den befinner seg lengst nord i kommunen, nordøst for Tørfest og sørøst for Torgersøya. Mellom Fjærskjær og Torgersøya går Granabåssundet.
Fjærskjær består av fjell og svaberg, med noe gras innimellom. Skjæret har aldri hatt fast bosetning, men i perioden etter andre verdenskrig sto det ei lav hytte der. Fjærskjær har ellers blitt benytta til beite og høyberging. Før andre verdenskrig arrangerte Tønsberg Seilforening regattaer med start fra øyas nordøstre hjørne.
Eric Carr

Kiss

Etter at Peter Criss sluttet i Kiss i 1979 pga skade i venstre arm og dopmisbruk, stilte Paul Charles Caravello opp på audition og fikk jobben. 
Siden det allerede var en i bandet som het Paul, (Paul Stanley) måtte Caravello skifte navn. Caravello foreslo navnet Rusty Blade, men det ble ikke godkjent av resten av bandet. Så kom han opp med navnet Eric Carr, som ble akseptert. Eric Carr ble karakteren «The Fox» i bandet. Sminken hans var svart og rød.
Carr hadde også en fin sangstemme, han spilte inn flere sanger med sitt gamle band The Cellarmen hvor han sang og spilte trommer. For Kiss fikk han også synge noen sanger: «Black Diamond», «Young and Wasted», «Beth» og «Little Caesar». Kun de to sist nevnte ble med på studioalbum. «Beth» var en hitlåt fremført av tidligere trommeslager Peter Criss, den sang Carr inn på albumet Smashes, Trashes & Hits. «Little Caesar» kom på albumet Hot in the Shade i 1989. Det var det siste albumet Carr spilte på for Kiss før han døde.
I 1991 fikk Eric Carr kreft. Da han lå på dødsleiet sa han til Kiss at han fortsatt ønsket å være et medlem i bandet selv om han snart skulle dø. Eric Carr døde 24. november 1991. Sangen «God Gave Rock 'n' Roll to You II» var det siste Carr gjorde med Kiss, han sang støttevokal på sporet. 
I juni 2005 havnet Carr på en tiendeplass blant trommeslagere da radiostasjonen Planet Radio Rock kåret verdens beste musikkutøvere. Ingen andre medlemmer av Kiss kom på listen i noen av kategoriene. Carr var en av to amerikanske trommeslagere på listen, de andre var enten britiske eller kanadiske.
Hørselstap

Etiologi og patogenese

Hørselstap kan ramme personer i alle aldre, og ha en rekke ulike årsaker. Alder er en viktig årsak til hørseltap, og her har genetiske faktorer betydning. Kraftige lyder og støy kan også forårsake hørseltap, midlertidig eller permanent. Det har vært hevdet at utstrakt bruk av hodetelefoner kan føre til hørselskader, men dette er tilbakevist i flere studier. Vi skiller hovedsakelig mellom to typer hørselstap ut ifra hvor sykdommen sitter:

Sensorineuralt hørselstap

Dette er hørselstap som skyldes et problem med hårcellene i sneglehuset, nerveledningen til hjernen, eller i hørselssentrene i hjernen.

Hårcellene i sneglehuset

Disse kan bli skadet ved for kraftig stimulus, f.eks. ved støyskader – akutte eller kroniske.
Akutte kan oppstå ved ekstreme lydnivåer (over 120 dB) på veldig kort tid. Skaden kan være reversibel, men det avhenger av lydnivået og hvor lenge det varte.
Kroniske kan oppstå når man utsettes for kraftige lydnivåer (over 80 dB) i omtrent samme frekvensområde over lang tid. Det er vanlig at man får redusert hørsel i de øvre frekvensene (15 000 Hz og oppover) med alderen (fra 50 år og oppover).
De kan også være medfødt defekte.

Nerveledningen

Hørselsnerven kan bli skadet på ulike måter slik at den ikke leder nervesignalene fra sneglehuset og inn til hjernen. Dette kan skje ved f.eks. vestibularisschwannom som er en svulst som klemmer på denne nerven.

Hørselssentrene i hjernen

Hørselen skal bearbeides i flere sentre i hjernen før den når hjernebarken og vår bevissthet. En skade i et av disse hørselssentrene eller i hjernebarken kan gi hørselstap. Ved skade kun på hjernebarken, vil hjernen oppfatte lyden, men den vil ikke nå bevisstheten. Dvs. at man kan reagere reflektorisk på en lyd ved å snu på hodet, men man hører ikke lyden.

Taleutvikling og språk

Hos barn med medfødt eller som utvikler en hørselshemming veldig tidlig vil man kunne observere en forsinket/fraværende språkutvikling. Barnet vil også fremvise redusert respons på lydstimulus. Hvis ikke barnet får bedret hørselen sin innen det er 2-3 år vil muligheten for å lære språk senere i livet bli kraftig redusert. Dette er en aktuell problemstilling i forhold til cochleaimplantat som muliggjør å opprette hørsel til personer som er født døve.
Hos personer som mister hørselen fullstendig etter at de har lært et språk, vil taleevnene gradvis reduseres over tid, da det ikke er noen tilbakemelding på det som blir sagt via hørselen.

Operasjoner

Dette er mest aktuelt for de konduktive hørselstapene

Sensorineuralt hørselstap

Hos personer som er helt døve pga. av manglende/ødelagte hårceller i sneglehuset, kan man operere inn et cochleaimplantat. Dette stimulerer hørselsnerven direkte, og omgår dermed sansecellene.